{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Plan upravljanja ciganskim perjem (Asclepias syriaca L.) "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Romsko nacionalno vijeće","VIZIJA,\nOPĆI CILJ A1 Osigurani su ljudski kapaciteti i financijski resursi za uspješno upravljanje populacijama ciganskog perja.","Poštovani,\n\nRomsko nacionalno vijeće (RNV), kao krovna udruga za ostvarivanje i zaštitu prava Roma u Republici Hrvatskoj, a vezano za Plan upravljanja ‘’Ciganskim perjem’’ koji je na javnoj raspravi kroz sustav e-Savjetovanje, obraća se Ministarstvu gospodarstva i održivog razvoja Republike Hrvatske s načelnom primjedbom:\n\nNaziv ‘’cigansko perje’’ (ASCLEPIAS SYRIACA L.) u ovom kontekstu može stvarati i stvara negativne konotacije. Posebno se to odnosi na izraze koje Ministarstvo koristi u Planu upravljanja ciganskim perjem, koji je na javnoj raspravi, uključujući:\n\n• ‘’Javnost prepoznaje cigansko perje kao invazivnu stranu vrstu koja ima štetni utjecaj na bioraznolikost i povezane usluge ekosustava.’’\n• ‘’Koordinator organizira provedbu iskorjenjivanja ciganskog perja ...’’\n• ‘’’... na lokacijama na kojima je provedeno iskorjenjivanje ciganskog perja.’’\n• ‘’SPRJEČAVANJE ŠIRENJA I ISKORJENJIVANJE CIGANSKOG PERJA’’\n• ‘’ ... za iskorjenjivanje ciganskog perja potrebno koristiti kombinaciju kemijske i mehaničke metode.’’\n• ‘’mogu se koristiti metode za koje se smatra da mogu rezultirati smanjenjem populacija i/ili iskorjenjivanjem ciganskog perja’’\n• ‘’S obzirom na to da se cigansko perje pojavljuje i na privatnim zemljištima ... ‘’\n• ‘’Za vrijeme provedbe Plana upravljanja iskorijenjeno je najmanje 69 populacija ciganskog perja na području RH.’’\n• ‘’Izrađene su 2 kratka video materijala s pripadajućim kvizom za učenike (jedan za učenike osnovnih, drugi za učenike srednjih škola).’’\n• ‘’U prvoj godini provedbe plana izrađen je kratak video materijal s pripadajućim kvizom za provjeru znanja prilagođen učenicima osnovnih škola.’’\n\nVjerujemo da smo kroz ovih 10 primjera iz teksta jasno ukazali na kako ovaj Plan korištenjem termina ‘’cigansko perje’’, na način kako je korišten stvara negativne konotacije i trebalo bi ga u kontekstu negativnih konotacija izbjegavati. Posebno je to važno u svjetlu činjenice da Plan predviđa, pored ostalog, provođenje ‘’kviza za provjeru znanja prilagođen učenicima osnovnih škola’’. Nismo sigurni da učenici, posebno oni koji pohađaju osnovne škole, nakon što budu uključeni u sadržaje koje ovaj Plan predviđa, neće povezati pojam ‘’ciganski’’ s pojom ‘’romski’’. \n\nPokušajte zamisliti situaciju u kojoj su jedan ili više učenika koji u ovoj edukaciji sudjeluju pripadnici romske nacionalne manjine, i u tom kontekstu, zajedno s ostalim učenicima svog razreda, slušaju o ‘’ciganskom perju kao invanzivnoj vrsti’’, potrebi ‘’iskorjenjivanja ciganskog perja’’, korištenju ‘’kemijske i mehaničke metode iskorjenjivanja, te kako je ‘’iskorjenjeno najmanje 69 populacija ciganskog perja’’ . . .\n\nUvjereni smo kako Ministarstvo, pripremajući ovaj Plan, nije imalo namjeru na bilo koji način stvoriti negativne konotacije korištenjem termina ‘’cigansko perje’’ i korištenjem drugih pojmova, od kojih smo neke citirali, ali tekst nacrta Plana, prema našem mišljenju stvara negativne konotacije, posebno u svijetu planiranih aktivnosti u školama. Pozivamo stoga Ministarstvu gospodarstva i održivog razvoja Republike Hrvatske da promijeni ovaj Plan i tako izbjegne negativne konotacije u odnosu na romsku nacionalnu manjinu.\n\nS poštovanjem,\n\nRomsko nacionalno vijeće (RNV)"]